Retningslinjer 2016

1. *Idrettslag og særforbund[[1]](#footnote-1), tilknyttet NIF kan søke om tilskudd.*
2. *Utstyret må være kjøpt etter 1. januar 2016.*
3. *Søker må være eier av utstyret i minimum fem år. Særforbund kan gi utstyret videre til idrettslag vederlagsfritt før det er gått fem år.*
4. *I fleridrettslag søker hver av gruppene til sine respektive særforbund. Idrettskoler søker til idrettskrets.*
5. *Særforbund og idrettskretser oversender oversikt over godkjent søknadsbeløp til NIF. NIF tildeler midler til særforbund og idrettskretser som fordeler disse blant søkerne.*
6. *Tilskudd kan gis til konkurranse-, trenings- og sikkerhetsutstyr. Utstyret kan brukes i kommunale idrettsanlegg. Det gis ikke tilskudd til driftsutstyr[[2]](#footnote-2) og personlig[[3]](#footnote-3) utstyr.*
7. *Særforbundene som er omfattet av ordningen har utarbeidet lister over tilskuddsberettiget utstyr.*
8. *Tilskuddssatsen settes til maksimalt en tredel av utstyrskostnaden.*
9. *Minimum søknadsbeløp er 3 333 kroner (Utstyrskostnad 10 000 kroner) per særidrettslag, gruppe i fleridrettslag, idrettsskole eller særforbund.*
10. *Maksimalt tilskudd til en søker settes til 300 000 kroner per utstyrstype.*
11. *Tilskuddet beregnes basert på faktiske kostnader.*
12. *Utstyr til aktiviteter for barn og unge (6-12 år) og ungdom (13-19 år) prioriteres.*
13. *Tilskudd gis i utgangspunktet ikke til brukt utstyr. Unntak kan gjøres for utstyr som:*
    1. *Har lang levetid*
    2. *Er svært dyrt i innkjøp som nytt*

*Hvert brukt utstyrselement som det søkes tilskudd til må koste minimum 150 000 kroner for å være tilskuddsberettiget.*

1. *Eventuelle montasjekostnader dekkes ikke.*
2. *Ved kjøp av utstyr fra utlandet dekkes ikke frakt og toll. Unntak gjøres for utstyr som ikke er til salgs i Norge.*

1. Maksimalt 5 % av tilskuddene kan tildeles særforbund. [↑](#footnote-ref-1)
2. Utstyr ment for drift og vedlikehold av anlegg og utstyr. [↑](#footnote-ref-2)
3. Utstyr som er tilpasset enkelt utøvere. Utstyret må oppbevares av klubbene. [↑](#footnote-ref-3)